Karl August Ramsay

Karl August Ramsay (10. marraskuuta 1791 Kuopio − 8. joulukuuta 1855 Helsinki) oli suomalainen filosofian tohtori, senaattori, Viipurin läänin maaherra 1827–1834 sekä salaneuvos.

Ramsayn isä oli Savon ja Karjalan läänin maaherra (1791–1803) everstiluutnantti Anders Johan Ramsay ja äiti Johanna Barbara Petersen. Karl August Ramsay nai vuonna 1821 serkkunsa Beata Fredrika Charlotta af Petersenin (k. 1863). Perheeseen syntyi ainakin kolme poikaa, toimitusjohtaja Alexander Volter Ramsay (s. 11. syyskuuta 1825), maanviljelijä Johan August Ramsay (s. 6. heinäkuuta 1827) ja kirjailija Anders Gustaf Ramsay (s. 25. kesäkuuta 1832).

Aikajana

 Ylioppilas ja Viipurilaisen osakunnan jäsen Turussa 25. marraskuuta 1802.
 Tuomarintutkinto 27. toukokuuta 1808.
 Turun hovioikeuden auskultantti 14. kesäkuuta 1808.
 Suomen asiain komitean kanslisti Pietarissa, kirjaaja 1812, protokollasihteeri 1814, toimitussihteeri 1822. Samalla Suomen kenraalikuvernöörinkanslian vt. toimituspäällikkö 1812–13 ja Turun akatemian kanslerin sihteeri 1820–26.
 Laamannin arvonimi 1819.
 Naimisiin 1821.
 Viipurin läänin varamaaherra 1825, maaherra 1827, ero 1834.
 Valtioneuvos 1826.
 Senaatin talousosaston jäsen 1834, kamaritoimituskunnan päällikkö 1834–41, ero 1844.
 Filosofian tohtori 20. heinäkuuta 1840.
 Salaneuvos 1841.
 Omisti mm. Dragsfjärdin Björkbodan ja Taalintehtaan.
 Kuoli matkalla Helsingissä 8. joulukuuta 1855.

Katso myös
 Ramsay
 Anders Johan Ramsay (isä)
 Gustaf Adolf Ramsay (veli)

Lähteet

Aiheesta muualla
 

Suomalaiset senaattorit
Suomalaiset juristit
Viipurin läänin maaherrat
Suomalaiset ruukinpatruunat
Vuonna 1791 syntyneet
Vuonna 1855 kuolleet